Миңә осраған башҡорттарҙа музыка ҡоралдарынан башлыса ҡумыҙ менән ҡурай нығыраҡ таралған ине. Ҡумыҙ, үҙ сиратында, ике төрлө: ағас ҡумыҙ (ағастан юнып эшләнгән телле ҡорал) һәм күптәргә билдәле булған варган – тимер ҡумыҙ (вибрация биреүсе тимер йәки еҙ пластинкалы тимер дуға рәүешендәге музыка ҡоралы). Ҡумыҙсы музыка ҡоралын тештәренә терәй, ирендәр менән ҡымтый ҙа ағас телгә беркетелгән епте тартҡылап йәки тимер ҡумыҙҙың металл пластинкаһын сиртеп тауыш сығара.